بالاجا شاهزاده
بالاجا شاهزاده (فرانسه دیلینده اوريژينال آدی: Le Petit Prince)، فرانسه يازيچيسي و پيلوتو آنتوان دئ سنت-گزوپري طرفيندن يازيلميش و 1943-جو ايلده نشر اولونموش ناغيل دير.    

  دونيانين ان چوخ ساتيلان و اوخونان کيتاب‌لاريندان بيري‌دير. اثرده بير اوشاغين گؤزوندن  بؤيوک‌لرين دونياسي آچيقلانير. بالاجا شاهزاده ايله صحرا چؤلونه دوشن پيلوتون قارشيلاشماسي ايله باشلايان کيتاب ايگيرمي يئددي بؤلومدن عيبارت‌دير.      

  پادشاهین گزه‌گني، حاکيميته اولان احتيراص، صنعتکارين گزه‌گني، اؤزونه حؤرمت و صنعتکارين جمعيتله اونسيتي نين اولماماسي، سرخوش اولان گزه‌گن، اوميدسيزليک و بونا اساسلاناراق اونوتماق ايستگي، ايش آدامي نين ياشاديغي گزه‌گن، صاحیب اولماق اوچون مقصدسيز احتيراص، فنرچي نين گزه‌گني معناسيز و سورغو-سوالا احتياجي اولمادان يئرينه گتيريلن وظيفه  دويغوسو، جوغرافياچي نين ياشاديغي گزه‌گن ايسه علمي کيم ياراتديغيني و علم آنلاييشيني اونوتموش عاليمي سمبول‌لاشديرير.  

  يازيچي نيويورک‌داکي بير اوْتل اوتاغيندا قلمه آلديغي حکايه نين رسملريني ده چکيب. اگزوپری هم رسملري، هم ده حکايه‌لري اوشاق کيتابي کيمي اويدورسا دا، بو کيتاب اونون مودرنيته يه و 2. دونيا ساواشي'نين تاثيرلري نين داوام ائتديگي، جمعيتي تنقيد ائتديگيني ايفاده ائدن بير کيتاب اولاراق قبول ائديلير.     

يازيچي نين باشينا گلن حاديثه‌لردن ايلهام آلديغي دوشونولور. بير پيلوت اولان اگرزوپری، 1935-جي ايلده بير سورعت رکوردو وورارکن صحرا چؤلونون اورتاسينا دوشدو. بوندان علاوه ،  حیات یولداشی جوْنسوئلونون بالاجا شاهزاده کیمی سونسوز آرزولاری و قورونما آرزوسو اولدوغو، بالاجا شاهزاده‌نین گزه‌گنی کیمی وولقان‌لارا دولو السالوادوردا یاشامیشدیر.  

  حکايه ايلک دفعه  6 آوریل 1943-جو ايلده فرانسه و اينگيليس ديللرينده نشر ائديلميشدير. بو گون 210 فرقلي ديله و لهجه يه ترجومه ائديلیب.    

  مؤليف اثري دوستو لئون ورت‌ين اوشاق‌ليغينا حصر ائتميشدير.  

    بالاجا شاهزاده اوپرا، تئاتر و ماهني‌لارا ايلهام قایناغی اولموشدور، 12 دفعه  سینمایا اويغونلاشديريلمیشدی.  

  بالاجا شاهزاده و اگزوپری‌نين شکلي فرانسه‌ده 50 فرانک اسکيناس‌لارین اوزه‌رینه‌ده چاپ ائديلمیشدی.   

  2003-جو ايلده آي‌ين  " 45 Eugenia"  گؤی داشینا " بالاجا شاهزاده "  آدي وئريلدي.

شکیل‌لر

اتک یازی‌لار  
کیتاب
ادبیات